
Cu adresa nr.9 din 25 martie 1997, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea  Legii nr.32/1991 privind impozitul pe salarii.


	In urma examinării, în şedinţa din data de 22 aprilie 1997, Comisia pentru buget, finanţe şi bănci, cu majoritate de voturi, a hotărât respingerea propunerii legislative din următoarele considerente:


- în cadrul politicilor fiscale şi bugetare care urmează să fie aplicate într-o primă etapă, se înscrie şi măsura de reducere a numărului de trepte şi a ratei maxime a impozitului pe salarii;


- în anul 1997, construcţia bugetului de stat având în vedere un buget de austeritate, o reducere a veniturilor bugetului de stat antrenează corespunzător şi o reducere suplimentară a cheltuielilor prioritare;


- faţă de situaţia deosebită în care se găseşte economia, diminuarea veniturilor statului prin reducerea impozitului pe salarii nu pot fi avute în vedere cel puţin în prima parte a anului 1997.

